
Parlamentul României
Camera Deputaţilor
Comisia pentru muncă şi protecţie socială

	Bucureşti,
	14 octombrie 2020

	Nr.
	4c-9/548



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru modificarea şi completarea art.1 din Legea nr.52/2011 privind exercitarea unor activităţi cu caracter ocazional desfăşurate de zilieri, trimis Comisiei pentru muncă şi protecţie socială, cu adresa nr. PLx 431/2020 din 7 iulie 2020, pentru dezbatere şi examinare în fond.



PREŞEDINTE,
ADRIAN SOLOMON

Parlamentul României
Camera Deputaţilor
Comisia pentru muncă şi protecţie socială

	Bucureşti,
	14 octombrie 2020

	Nr.
	4c-9/548


	
R A P O R T
asupra proiectului de Lege pentru modificarea şi completarea art.1 din Legea nr.52/2011 privind exercitarea unor activităţi cu caracter ocazional desfăşurate de zilieri


În temeiul art. 94 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 431/2020 din 7 iulie 2020, cu dezbaterea pe fond, a proiectului de Lege pentru modificarea şi completarea art.1 din Legea nr.52/2011 privind exercitarea unor activităţi cu caracter ocazional desfăşurate de zilieri.

Proiectul de lege are ca obiect de reglementare modificarea şi completarea art.1 din Legea nr.52/2011, în sensul introducerii în categoria beneficiarilor muncii prestate de zilieri şi a autorităţilor administraţiei publice locale.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.500/26.05.2020)
· avizul favorabil al Consiliului Economic şi Social (nr.3734/18.05.2020)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/405/09.07.2020)
· avizul favorabil al Comisiei pentru egalitatea de şanse pentru femei şi bărbaţi (nr. 4c-20/398/13.07.2020)
· punctul de vedere, favorabil, al Guvernului (nr.1185/07.07.2020).


La lucrările comisiei, care au avut loc online în 13 octombrie 2020, au participat membrii comisiei conform listei de prezenţă.
Raportul comisiei a fost adoptat cu unanimitate de voturi.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat în şedinţa din 30 iunie 2020.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 


	PREŞEDINTE,				SECRETAR,
	Adrian Solomon				Violeta Răduţ








Întocmit,
Consilier parlamentar Sorina Szabo
Consilier parlamentar Lidia Vlădescu


ANEXA

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
act normativ de bază
	Text
adoptat de Senat
	 Text propus de comisie
(autor amendament) 
	Motivare

	1. 
	
__
	
Titlul legii

Lege
pentru modificarea şi completarea art.1 din Legea nr.52/2011 privind exercitarea unor activităţi cu caracter ocazional desfăşurate de zilieri

	
Nemodificat 
	

	2. 
	
__
	
Articol unic. - Articolul 1 din Legea nr.52/2011 privind exercitarea unor activităţi cu caracter ocazional desfăşurate de zilieri, republicată în Monitorul Oficial al României, Partea I, nr.947 din 22 decembrie 2015, cu modificările şi completările ulterioare, se modifică şi se completează după cum urmează:

	
Nemodificat 
	

	3. 
	
(1) În înţelesul prezentei legi, următorii termeni se definesc după cum urmează:

b) beneficiar de lucrări, denumit în continuare beneficiar - persoana juridică, persoana fizică autorizată, întreprinderea individuală, întreprinderea familială, pentru care zilierul desfăşoară activităţi necalificate cu caracter ocazional;
	
1. La alineatul (1), litera b) se modifică şi va avea următorul cuprins:
“b) beneficiar de lucrări, denumit în continuare beneficiar - autorităţile administraţiei publice locale, persoana juridică, persoana fizică autorizată, întreprinderea individuală, întreprinderea familială, pentru care zilierul desfaşoară activităţi necalificate cu caracter ocazional;”

	



“b) beneficiar de lucrări, denumit în continuare beneficiar – unităţile administrativ teritoriale, persoana juridică, persoana fizică autorizată, întreprinderea individuală, întreprinderea familială, pentru care zilierul desfaşoară activităţi necalificate cu caracter ocazional;”

	
Având în vedere că beneficiarii de lucrări sunt unităţile administrativ-teritoriale, iar autorităţile administraţiei publice locale sunt reprezentate de consiliile locale ale comunelor, oraşelor, municipiilor, sectoarelor Municipiului Bucureşti, consiliile judeţene şi Consiliul General al Municipiului Bucureşti, ca autorităţi deliberative, primarii, primarii de sectoare şi primarul general al Municipiului Bucureşti, ca autorităţi executive.


	4. 
	
(3) Instituţiile publice nu au calitatea de beneficiari în sensul prevăzut de prezenta lege, cu excepţia:
a) serviciilor de gospodărire comunală gestionate direct de consiliile locale şi a grădinilor botanice din subordinea universităţilor, pentru activităţile prevăzute la art. 13 alin. (1) lit. g) şi i);

	
2. La alineatul (3), litera a) se modifică şi va avea următorul cuprins:

„a) grădinilor botanice din subordinea universităţilor, pentru activităţile prevăzute la art.13 alin.(1) lit.g) şi i);”

	
Nemodificat 
	

	5. 
	
__
	
3. La alineatul (3), după litera e) se introduce o nouă literă, lit.f), cu următorul cuprins:
„f) autorităţilor administraţiei publice locale;”

	




„f) unităţilor administrativ teritoriale;”

	
Având în vedere că beneficiarii de lucrări sunt unităţile administrativ-teritoriale, iar autorităţile administraţiei publice locale sunt reprezentate de consiliile locale ale comunelor, oraşelor, municipiilor, sectoarelor Municipiului Bucureşti, consiliile judeţene şi Consiliul General al Municipiului Bucureşti, ca autorităţi deliberative, primarii, primarii de sectoare şi primarul general al Municipiului Bucureşti, ca autorităţi executive.

